**LĒMUMS**

2018.gada 23. februārī Ventspilī Nr.26

(protokols Nr. 5;1.§)

*Par projektu* *“Laivu nojume Piejūras brīvdabas muzejā”*

Lai saglabātu nozīmīgus kultūrvēstures mantojuma objektus un nodrošinātu to pieejamību sabiedrībai, ievērojot likuma “Par pašvaldībām”15. panta pirmās daļas 5.punktā noteikto pašvaldības autonomo funkciju rūpēties par kultūru un sekmēt tradicionālo kultūras vērtību saglabāšanu, Muzeju likuma 10.panta 2.daļas 1.punktā un 14.pantā noteiktos uzdevumus – nodrošināt muzeja krājuma pieejamību apmeklētājiem, vākt, saglabāt un popularizēt sabiedrībā dabas, materiālās un nemateriālās kultūras vērtības, kā arī sekmēt to izmantošanu sabiedrības izglītošanai un attīstībai, Ventspils pilsētas attīstības programmā 2014.-2020.gadam noteiktās prioritātes, rīcības virzienus, uzdevumus un veicamos pasākumus, saskaņā ar Kultūras komisijas 10.10.2017. un Ekonomikas un budžeta komisijas 21.02.2018. ieteikumiem un Finanšu komitejas 21.02.2018. atzinumu,

# Ventspils pilsētas dome

**nolemj:**

1. Atbalstīt projekta *“Laivu nojume Piejūras brīvdabas muzejā”* (turpmāk – Projekts) iesnieguma iesniegšanu biedrības „Ziemeļkurzemes biznesa asociācija” atklāta projektu konkursa 4.kārtā Eiropas Jūrlietu un Zivsaimniecības fonda (turpmāk - EJZF) Latvijas Rīcības programmas zivsaimniecības attīstībai 2014.-2020.gadam apakšpasākuma 43.02. „Sabiedrības virzītas vietējās attīstības stratēģiju īstenošana” aktivitātē 43.02.4. „Zvejas vai jūras kultūras mantojuma izmantošanas veicināšanai”.
2. Projekta atbalsta gadījumā uzdot Ventspils pilsētas pašvaldības iestādei “Ventspils muzejs” (turpmāk – Ventspils muzejs) Projektu realizēt 2018.-2020.gadā par kopējo summu ne vairāk kā **488 321,78** EUR, t.sk.:
   1. EJZF finansējums 90% Projekta attiecināmajām izmaksām – 308 961,98 EUR;
   2. Ventspils pilsētas pašvaldības līdzfinansējums 10% Projekta attiecināmajām izmaksām  – 34 329,11 EUR;
   3. Ventspils pilsētas pašvaldības finansējums Projekta neattiecināmajām izmaksām  –   
      145 030,69 EUR.
3. Uzdot Ventspils muzeja direktorei parakstīt visu ar Projekta iesnieguma iesniegšanu un Projekta ieviešanu saistīto dokumentāciju.
4. Noteikt, ka Projekta ietvaros pasūtītāja funkcijas ar būvniecību saistītajos jautājumos realizē pašvaldības SIA “Ventspils nekustamie īpašumi”.
5. Noteikt, ka izmaiņas Projekta finansējuma sadalījumā apstiprinātā budžeta ietvaros veicamas ar Ventspils pilsētas domes izpilddirektora rīkojumu pēc jautājuma izskatīšanas Ventspils pilsētas domes Ekonomikas un budžeta komisijā vai Finanšu komitejā.
6. Kontroli par šī lēmuma izpildi uzdot Ventspils pilsētas domes izpilddirektoram (A.Ābele).

|  |  |  |  |
| --- | --- | --- | --- |
| Sēdes vadītājs,  Ventspils pilsētas domes  priekšsēdētāja 1.vietnieks  infrastruktūras jautājumos | | J. Vītoliņš | |
|  | |  | |